છેલ્લા ત્રણ ચાર દિવસથી રાજયમાં અસહ્ય બફારાના પગલે કોઈપણ સમયે ધોધમાર વરસાદ તૂટી પડે તેવુ નાગરિકો માનતા હતા આ દરમિયાનમાં ગઈકાલથી સમગ્ર ગુજરાત પર લો પ્રેશરની બે સીસ્ટમો કેન્દ્રીત થઈ છે જેના પગલે સમગ્ર ગુજરાતમાં મેઘરાજાની મહેર થઈ રહી છે છેલ્લા કેટલાક દિવસથી અમદાવાદ અને તેની આસપાસનો વિસ્તાર વરસાદથી વંચિત રહયો હતો પરંતુ ગઈકાલ મધરાતથી અમદાવાદમાં પણ વરસાદ પડવાનો શરૂ થયો છે દક્ષિણ ગુજરાતમાં ગઈકાલ સાંજથી જ ભારે વરસાદ પડી રહયો છે.